Ad d-naf daɣen deg tazrewt i yexdem R. Barthes, yenna-d : «isem d asɣal, mačči d amatar ummsil aḥerfi ur nesɛi ara anamek 9». Seg-s ad d-negzu d akken isem yesɛa azal meqqren d unamek, mi nezmer ad dnekkes kra n yizen. Yenna-d daɣen : « Deg wungal neɣ ayen akk yellan d aseklan, asemmi nyiwudamd agi ‘ d’otanomanvie ’, meḥsub d taẓuri n ukacef ɣef wamek tga tɣara n yiman 10».Mi ara iɣer imeɣri aḍris, ad yessegzi seg usemmi n yiwudam amek tga tɣara-nsen. Isem n uwademyezmer ad d-yettwabder s umqim ilelli deg uḍris am ( netta, nettat ,... ), am wakken daɣen ad yettwaru susekkil ameqqran. Isem n uwadem yettakk-d tikti ɣef uẓar-is, laṣel-is. Am wakken i d-yenna H. MIQUEL :« Isem, di tazwara ad yili d ismawen : Muḥamed, Ɛli, Brahim, maca s umsezwir n tmuli n yimawlan(baba-s n ...), syin ad d-ternu tin n dderya ( mmi-s n ...)11».